
Apklausos sąlygų 2 priedas

PALAPINĖS – ANGARO TECHNINĖ SPECIFIKACIJA

1. PALAPINĖS – ANGARO FUNKCINĖ PASKIRTIS

[bookmark: _GoBack]Palapinė - angaras (toliau – palapinė) – skirta katerių laikymui, techniniam aptarnavimui, remontui, paruošimui eksploatacijai bei kitiems su katerių priežiūra susijusiems darbams vykdyti. Palapinė bus naudojama Lietuvos Respublikos klimatinėje juostoje, o jos eksploatavimo laikas – ištisus metus ir visą parą. 
Palapinės pirkimą sudaro: iš atskirų sekcijų surenkama karkasinė palapinė, palapinės pagrindo parengimas. 

2. BENDROS NUOSTATOS
2.1. Palapinė. 
2.1.1. Palapinė ir jai priklausantys įrengimai turi būti RAL 6031 arba RAL 6003 OLIVE GREEN matinės arba lygiavertės spalvos.
2.1.2. Palapinės matmenys turi būti:
· ilgis – 25 m (±0,5 m);
· plotis – 10 m (±0,5 m);
· aukštis – 5,5 m (+1,0 m).
2.1.3. Palapinės stogo konstrukcija turi būti dvišlaičio formos.
2.1.4. Palapinės karkasas ir jo jungiamosios detalės turi būti pagaminti iš plieno arba lygiavertės medžiagos. Visos plieninės arba lygiavertės detalės turi būti apsaugotos nuo korozijos. 
2.1.5. Palapinės danga turi būti pagaminta iš poliesterio audinio, iš abiejų pusių padengto PVC arba lygiavertės medžiagos. Medžiaga turi būti nepralaidi vandeniui, atspari pelėsiams, grybeliams, šalčiui, karščiui (nepalaikyti degimo, savaime užgęstanti) ir atspari valomųjų cheminių medžiagų poveikiui. Palapinės danga taip pat turi būti atspari UV spinduliams.
2.1.6. Palapinės dangos sujungimai, pastačius palapinę, turi būti nepralaidūs drėgmei (lietui, sniegui, krušai).
2.1.7.  Palapinės stogo ir visų sienų vidinėje pusėje, išskyrus vartų, durų ir vėdinimo angas, turi būti įrengtas antikondensacinis sluoksnis: membrana, įklotas arba lygiavertis kondensato poveikį mažinantis sprendinys.
2.1.8. Angaro sienose turi būti iš anksto įrengtos angos su rankovėmis, skirtos ateityje prijungti šildymo ir vėdinimo įrangos ortakius. Nenaudojamos rankovės turi būti sandariai uždaromos, apsaugant vidų nuo kritulių ir nekontroliuojamo oro patekimo.
2.1.9. Angų skaičius, skersmenys ir vietos suderinami su užsakovu prieš angaro gamybą ir pažymimi brėžinyje. Angos turi būti suderintos su karkasu ir antikondensaciniu sluoksniu.
2.1.10. Angos, rankovės ir jų uždarymo elementai turi būti įtraukiami į angaro komplektaciją bei kainą.
2.2. Palapinės durys ir vartai.
2.2.1. Vartai turi būti rankiniu būdu valdomi slankiojantys arba lygiaverčiai vartai.
2.2.2. Vartų laisvos angos plotis ne mažesnis kaip 4,5 m. Vartų laisvos angos aukštis 4,4 – 4,5 m. (galima paklaida + 0,5m). Laisvos angos matmenys vertinami visiškai atidarius vartus ar duris, tarp praėjimą arba pravažiavimą ribojančių elementų.
2.2.3. Palapinės durys turi būti varstomo tipo, su rėmu ir užraktu. Durų vieta turi būti tame pačiame angaro gale, vartų dešinėje, žiūrint iš lauko.
2.2.4. Turi būti pateikta ne mažiau kaip 4 (keturių) vnt. raktų komplektų.
2.2.5. Durų laisvos angos plotis turi būti 1 m (galima paklaida +/- 0,2 m). Durų laisvos angos aukštis turi būti ne mažesnis kaip 1,9 m.

3. PALAPINĖS AIKŠTELĖS PAGRINDAS
3.1. Palapinės pagrindo matmenys: 11 x 26 m (galima paklaida +/- 0,5 m).
3.2. Bendras aikštelės plotas 286 m² (galima paklaida 20 m²).
3.3. Aikštelė turi būti paruošta pašalinant perteklinį gruntą, kurio išvežimą tiekėjas atlieka savo lėšomis.
3.4. Ant paruošto ir išlyginto aikštelės paviršiaus turi būti įrengti šie pagrindo sluoksniai:
· Žvyro sluoksnis – 20 cm storio (leistina paklaida ± 2 cm).
· Skaldos pagrindo sluoksnis – 15 cm storio (leistina paklaida ± 2 cm).
3.5. Kiekvienas pagrindo sluoksnis turi būti tinkamai išlygintas ir sutankintas.
3.6. Įrengto pagrindo aukščiai ir paviršiaus lygis turi būti suderinti su angaro atramų padėtimi, tvirtinimo sprendiniais ir vartų įvažiavimo aukščiu, užtikrinant tinkamą angaro montavimą bei patogų įvažiavimą.
3.7. Turi būti numatytas ir įrengtas tinkamas paviršinio vandens nuvedimas, kad vanduo nesikauptų aikštelėje ir prie angaro konstrukcijų.

4. REGLAMENTUOJANTYS ARBA LYGIAVERČIAI TEISĖS AKTAI
4.1. Angaro konstrukcija turi atitikti EN 13782 arba lygiaverčio standarto reikalavimus.

5. GARANTINIAI REIKALAVIMAI
5.1. Palapinės ir jai priklausančių įrengimų garantija nuo priėmimo-perdavimo akto pasirašymo dienos turi būti ne trumpesnė kaip 2 metai.
5.2. Tiekėjas savo lėšomis garantiniu laikotarpiu turi atlikti palapinės ir jai priklausančių įrengimų techninės priežiūros ir remonto darbus, užtikrinant atsarginių detalių ir remonto medžiagų tiekimą. 

6. KITA SĄLYGOS
6.1. Palapinės ir jai priklausančių įrengimų techniniai pasai, brėžiniai ir sertifikatai turi būti lietuvių kalba.
6.2. Palapinės ir jai priklausančių įrengimų eksploatacijos instrukcijos turi būti lietuvių kalba.
6.3. Palapinė ir jai priklausantys įrengimai turi būti pardavėjo pristatyta, iškrauta sutartyje nurodytoje pirkėjo vietovėje, o pirkėjo personalas (nemažiau kaip 5 asmenys) pardavėjo lėšomis apmokytas taisyklingai eksploatuoti šią įrangą.
6.4. Palapinė ir jai priklausantys įrengimai turi būti nauji, nenaudoti.
6.5.  Palapinė turi būti pritaikyta daugkartiniam išskleidimui.
6.6. Palapinė ir jai priklausantys įrengimai turi būti supakuoti tvirtose daugkartinio naudojimo dėžėse ar kitoje specialioje gamintojo numatytoje taroje, tinkančioje sandėliuoti ir transportuoti.

